Orongas
Orongas arba čiras, tibetinė antilopė (Pantholops hodgsonii) – dykaraginių (Bovidae) šeimos žinduolių rūšis, priklausanti orongų arba tibetinių antilopių (Pantholops) genčiai. Ši rūšis aptinkama Tibeto kalnyne. Šios rūšies individų gamtoje liko mažiau nei 75000. Jų skaičius labai sumažėjo dėl brakonieriavimo. Orongai medžiojami dėl savo šiltos ir švelnios vilnos. Šiuo metu tarptautinė prekyba jų vilna griežtai draudžiama.